CELEX: 51998PC0255
Language: da
Date: 1998-05-04
Title: Forslag til Rådets afgørelse om indgåelse af aftale mellem Det Europæiske Fællesskab og Europarådet med det formål i henhold til artikel 7, stk. 3, i Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad at indlede et nært samarbejde mellem observatoriet og Europarådet

Avis juridique important

|

51998PC0255

Forslag til Rådets afgørelse om indgåelse af aftale mellem Det Europæiske Fællesskab og Europarådet med det formål i henhold til artikel 7, stk. 3, i Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad at indlede et nært samarbejde mellem observatoriet og Europarådet  /* KOM/98/0255 endelig udg. - CNS 98/0143 */  

EF-Tidende nr. C 171 af 05/06/1998 s. 0010

Forslag til Rådets afgørelse om indgåelse af aftale mellem Det Europæiske Fællesskab og Europarådet med det formål i henhold til artikel 7, stk. 3, i Rådets forordning (EF) nr. 1035/97 af 2. juni 1997 om oprettelse af et europæisk observatorium for racisme og fremmedhad at indlede et nært samarbejde mellem observatoriet og Europarådet (98/C 171/05) KOM(1998) 255 endelig udg. - 98/0143(CNS) (Forelagt af Kommissionen den 5. maj 1998)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til forordning (EF) nr. 1035/97 om oprettelse af et europæisk observatorium for racisme og fremmedhad, særlig artikel 7, stk. 3, sammenholdt med EF-traktatens artikel 228, stk. 2, første punktum, og stk. 3, første afsnit,under henvisning til forslag fra Kommissionen,under henvisning til udtalelse fra Europa-Parlamentet,og ud fra følgende betragtning:Aftalen mellem Det Europæiske Fællesskab og Europarådet med det formål i henhold til artikel 7, stk. 3, i forordning (EF) nr. 1035/97 om oprettelse af et europæisk observatorium for racisme og fremmedhad at indlede et nært samarbejde mellem observatoriet og Europarådet bør godkendes -TRUFFET FØLGENDE AFGØRELSE:Artikel 1 Aftalen mellem Det Europæiske Fællesskab og Europarådet i henhold til artikel 7, stk. 3, i Rådets forordning (EF) nr. 1035/97 om oprettelse af et europæisk observatorium for racisme og fremmedhad godkendes herved på vegne af Det Europæiske Fællesskab.Teksten til aftalen er knyttet til denne afgørelse.Artikel 2 Formanden for Rådet bemyndiges til at udpege den person, der er beføjet til at undertegne aftalen med bindende virkning for Fællesskabet.UDKAST TIL AFTALE MELLEM DET EUROPÆISKE FÆLLESSKAB OG EUROPARÅDET MED DET FORMÅL I HENHOLD TIL ARTIKEL 7, STK. 3, I RÅDETS FORORDNING (EF) NR. 1035/97 AF 2. JUNI 1997 OM OPRETTELSE AF ET EUROPÆISK OBSERVATORIUM FOR RACISME OG FREMMEDHAD AT INDLEDE ET NÆRT SAMARBEJDE MELLEM OBSERVATORIET OG EUROPARÅDET DET EUROPÆISKE FÆLLESSKAB OG EUROPARÅDET ER -ud fra følgende betragtninger:Rådet for Den Europæiske Union vedtog den 2. juni 1997 forordning (EF) nr. 1035/97 om oprettelse af et europæisk observatorium for racisme og fremmedhad (observatoriet);observatoriets opgave er at forsyne Fællesskabet og dets medlemsstater med objektive, pålidelige og sammenlignelige oplysninger på europæisk plan om fænomenerne racisme, fremmedhad og antisemitisme;Europarådet har allerede stor erfaring på området;observatoriet skal under udøvelsen af sine aktiviteter tage hensyn til de aktiviteter, der allerede udføres af Europarådet, og skal sikre, at aktiviteterne får større gennemslagskraft; der bør derfor etableres tætte forbindelser med Europarådet og bl.a. Den Europæiske Kommission mod Racisme og Intolerance (ECRI);i henhold til forordning (EF) nr. 1035/97 bør observatoriet koordinere sin virksomhed med Europarådets virksomhed, navnlig for så vidt angår arbejdsprogrammet;Europarådet skal udpege en uafhængig person som medlem af observatoriets bestyrelse -BLEVET ENIGE OM FØLGENDE:I. Udveksling af oplysninger 1. Der etableres regelmæssige kontakter på et relevant niveau mellem direktøren for Det Europæiske Observatorium for Racisme og Fremmedhad (i det følgende benævnt »observatoriet«) og Europarådets generalsekretariat, bl.a. sekretariatet for Den Europæiske Kommission mod Racisme og Intolerance (i det følgende benævnt »ECRI«).2. Observatoriet og ECRI sørger for at stille oplysninger, de har indsamlet som led i deres virksomhed, til rådighed for hinanden. Denne forpligtelse til at stille oplysninger til rådighed omfatter ikke fortrolige oplysninger og materialer, de to organer hver især ligger inde med.3. Oplysninger, som observatoriet og ECRI stiller til rådighed for hinanden, kan af begge organer anvendes i deres eget arbejde.4. Observatoriet og ECRI varetager på et gensidigt grundlag via deres netværk den videst mulige udbredelse af resultaterne af deres respektive indsats.5. Observatoriet og ECRI varetager en regelmæssig udveksling af oplysninger om planlagte, igangværende eller afsluttede aktiviteter.II. Samarbejde 6. Observatoriet og ECRI hører hinanden regelmæssigt for at sikre, at deres aktiviteter koordineres, bl.a. i forbindelse med udarbejdelsen af observatoriets arbejdsprogram. Høringerne tager sigte på at sikre, at de to organers respektive programmer supplerer hinanden, og så vidt muligt at undgå unødig overlapning.7. På grundlag af høringerne kan det endvidere aftales, at observatoriet og ECRI gennemfører fælles og/eller komplementære foranstaltninger på områder af fælles interesser. Samarbejdet tager sigte på at optimere de samlede disponible ressourcer, bl.a. i forbindelse med videnskabelige forskningsprojekter.III. Europarådets udpegelse af en person til observatoriets bestyrelse 8. Europarådets generalsekretær udpeger en uafhængig person blandt ECRI's medlemmer som medlem af observatoriets bestyrelse samt en suppleant.Dette spørgsmål tages op i forbindelse med de regelmæssige kontakter mellem Europa-Kommissionen og Europarådets generalsekretær.